**Сяргей Кулініч** (нар. 9 студзеня 1995, Мала Такмачка, Запарожская вобласць, Украіна) — украінскі футбаліст, абаронца польскага клуба «Хэлмянка» з Хэлма.

Клубная кар’ера
---------------

Выхаванец ДЮСШ запарожскага «Металурга», першы трэнер — Аляксандр Паўлавіч Рудыка. Па словах гэтага спецыяліста, хлопцы 1995 года нараджэння лічыліся ў «Металургу» не занадта ўдалым наборам. Тым не менш з гэтага года Сяргей Кулініч, Артур Кузняцоў, Мікіта Татаркоў і Эдуард Собаль выклікаліся ў зборную Украіны да 20 гадоў, а Цімафей Шарамета — у моладзевую.

Пасля завяршэння навучання Кулініч быў залічаны ў юнацкую каманду запарожцаў, дзе дэбютаваў 5 верасня 2012 года ў паядынку з сімферопальскай «Таўрыяй». З сезона 2013/14 гадоў футбаліст быў ужо асноўным выканаўцам у моладзевай камандзе. У наступным сезоне 1 сакавіка 2015 года дэбютаваў ва ўкраінскай Прэм’ер-лізе. Футбаліст правёў на полі ўсе 90 хвілін сустрэчы з «Гаверлай». Праз тыдзень згуляў 45 хвілін матча з данецкімі аднаклубнікамі.

26 снежня 2015 года стала вядома, што Сяргей пакінуў «Металург» і займаецца пошукамі новай каманды. У студзені 2016 года разам з таварышам па «Металургу» Ягорам Кліменчуком прыбыў на прагляд у беларускі клуб «Мінск», з якім у лютым падпісаў двухгадовы кантракт. У складзе «гараджан» выкарыстоўваўся ў якасці правага або цэнтральнага абаронцы, хоць і не меў трывалага месца ў асноўным складзе. У сезоне 2017 ужо замацаваўся ў стартавым складзе мінчан, толькі ў верасні і кастрычніку не гуляў з-за траўмы. 

У студзені 2018 года адправіўся на прагляд у данецкі «Алімпік» і ў выніку падпісаў з ім кантракт. У жніўні 2018 года перайшоў у сербскі клуб «Спартак» з Субаціцы, пакінуў яго ў канцы таго ж года.

У жніўні 2019 года вярнуўся ў запарожскі «Металург». Сезон 2020/21 правёў у складзе «Мікалаева».

У лютым 2023 года далучыўся да польскай «Хэлмянкі» з Хэлма.

Міжнародная кар’ера
-------------------

Сваёй гульнёй Кулініч прыцягнуў да сябе ўвагу трэнера юнацкай зборнай Украіны (да 20) Аляксандра Петракова, каманда якога ў гэты час рыхтавалася да паездкі на моладзевы чэмпіянат свету 2015. Футбаліст прайшоў з «жоўта-сінімі» зборы ў Турцыі, але ў Новую Зеландыю на сам чэмпіянат не паехаў.

Зноскі
------

1. ↑  Sergiy Kulynych // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Serhiy Kulynych // FBref.com<a href='https://wikidata.org/wiki/Track:Q56239490'></a>
3. ↑  Александр Рудыка: «Горжусь своими воспитанниками» (руск.).  ФК «Металлург» Запорожье (25 мая 2015). Архівавана з першакрыніцы 2 жніўня 2015. Праверана 27 лютага 2016.
4. ↑  Кулинич и Кулач дебютировали в составе первой команды «Металлурга» (руск.).  ФК «Металлург» Запорожье (2 сакавіка 2015). Архівавана з першакрыніцы 2 жніўня 2015. Праверана 27 лютага 2016.
5. ↑  *Денис Дроздовский*. Кулинич: «Украина или зарубеж — неважно. Буду смотреть только на уровень чемпионата» (руск.).  *SportArena.com* (26 снежня 2015). Праверана 1 студзеня 2016.
6. ↑  Украинцы Егор Клименчук и Сергей Кулинич подписали контракты с "Минском". football.by.
7. ↑  Кулинич перешел в «Олимпик». by.tribuna.com.
8. ↑  Сборная Украины U-20: на сбор в Турцию поедет 21 футболист (руск.).  Football.ua (17 сакавіка 2015). Архівавана з першакрыніцы 2 жніўня 2015. Праверана 27 лютага 2016.

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballFacts.ru · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УАФ |